wickkiey/tamil-wikipedia-chunked huggingface dataset:
# வீரா வோவ்க்

**விரா ஓசுடாபிவ்னா செலியான்சுகா** (*Vira Ostapivna Selianska*-) என்பவர் வீரா வோக் (*Vira Vovk*) எனும் புனைபெயரால் அறியப்படுகிறார். இவர் ஓர் உக்குரேனிய எழுத்தாளர், விமர்சகர் மற்றும் மொழிபெயர்ப்பாளர் ஆவார். இவர் உக்குரேனிய, இடாச்சு மற்றும் போர்த்துக்கேயா மொழிகளில் எழுதியுள்ளார்.
# வீரா வோவ்க்

## வாழ்க்கை

1926ஆம் ஆண்குட்டீ போரிஸ்லாவில் பிறந்த இவர், குட்டி நகரில் உள்ள ஹுட்சுல் பிராந்தியத்தில் வளர்ந்தார் (போலந்து-ரோமானிய எல்லையில்). வீரா வோவ்க்கின் இடைநிலைக் கல்வியினை லிவிவ் மற்றும் டிரெஸ்டனில் கற்றார். இவர் துப்பிங்கன் பல்கலைக்கழகத்தில் செருமனி, இசை வரலாறு மற்றும் ஒப்பீட்டு இலக்கியம் கற்றார். 1945ஆம் ஆண்டில், இவர் தனது தாயுடன் போர்ச்சுக்கலுக்கும், 1949ஆம் ஆண்டில் பிரேசில் நாட்டிற்கும் குடிபெயர்ந்தார். இவர் இரியோ டி செனீரோ சென்று அங்குத் தனது பல்கலைக்கழகப் படிப்பை முடித்தார். கொலம்பியா பல்கலைக்கழகம் (நியூயார்க் நகரம்) மற்றும் முனிச் பல்கலைக்கழகத்தில் முதுகலை படிப்புகளை முடித்தார்.  
வோவ்க் முனைவர் பட்டம் பெற்று, ரியோ டி ஜெனிரோ மாநில பல்கலைக்கழகத்தில் செருமானிய இலக்கியப் பேராசிரியராக ஆனார். வோவ்க் பத்துக் கவிதைத் தொகுப்புகள், பத்து நாவல்கள் மற்றும் பதினொரு நாடகங்களை எழுதியுள்ளார். மேலும் மேற்கத்திய எழுத்தாளர்களின் ஏராளமான மொழிபெயர்ப்புகளை உக்ரேனிய மற்றும் உக்ரேனிய எழுத்தாளர்களுக்கு போர்த்துகீசிய மொழியில் செய்துள்ளார்.  
16 சூலை 2022 அன்று பிரேசிலின் ரியோ டி ஜெனிரோவில் தனது 96 வயதில் காலமானார்.
# வீரா வோவ்க்

## விருதுகள் மற்றும் சாதனைகள்

1957, 1979, 1982 மற்றும் 1990ஆம் ஆண்டுகளில் இவான் பிராங்கோ இலக்கிய விருதையும், 2000ஆம் ஆண்டில் பிளேஹோவிஸ்ட் விருதையும் பெற்றார். இவர் உக்ரேனிய கலாச்சாரம் மற்றும் மொழியை தீவிரமாக பரப்பினார். 2008ஆம் ஆண்டில், வோவ்க் உக்ரேனிய மாநில விருதான ஷெவ்செங்கோ தேசியப் பரிசைப் பெற்றார்.
# வீரா வோவ்க்

## ஆதாரங்கள்

- Danylo Husar Struk, Vira Vovk at Internet Encyclopedia of Ukraine
- Viktoriia Kostiuchenko, Віра Вовк: Читачі в Бразилії і Португалії мають одне джерело, то є мої видання (Vera Wolf: Readers in Brazil and Portugal have one source, that is my publications), Ukraina Moloda Newspaper, April 2008, in Ukrainian.
- Літературні вечори в Українському Інституті Модерного Мистецтва Чикаго, 1973—2006 // Укладачі: Віра Боднарук, Володимир Білецький.&nbsp;— Донецьк: Український культурологічний центр, 2006.&nbsp;— 140 с.
- Virtual library of Ukrainian poetry by the New York group.
- Liudmyla Taran, Українка з Бразилії (A Ukrainian from Brazil), *Den*, 13.06.2001
- Vira Vovk, Карнавал. Оповідання до картин Юрія Соловія (Carnival. Narratives to paintings of Yurii Solovii). Rio de Janeiro, 1986.
# ஐயோலி

**ஐயோலி** (*Aioli*, *allioli* அல்லது *aïoli* ( அல்லது ; Provençal dialect அல்லது *aiòli* ; ; ) என்பது சுவைச்சாறுகளில் ஒன்றாகும். இது பூண்டும், இடலை எண்ணையும் கலந்து செய்யப்படும் பால்மம் நிலை உணவாகும். இவ்வுணவானது வடமேற்கு நடுநிலக் கடல் பகுதிகளின் சமையல் பாணியைச் சார்ந்தது. பூண்டும், முட்டையும், எண்ணையும் கலந்து செய்யப்படும் 'மயோனிசு' போல இருப்பதாக கருதுவோரும் உண்டு. ஆனால், இதில் முட்டை இருக்காது. அதிக பூண்டு இருக்கும். இந்த உணவுப் பொருளில் பல வகைகள் உண்டு. சிலர் இதில் எலுமிச்சை, மிளகு போன்றவற்றை சேர்த்தும் தயாரிப்பர். பிரான்சு நாட்டில் இதனுடன் கடுகும் கலந்து செய்யும் வழக்கும் உள்ளது.
# இராகா பட்டாச்சார்யா

**இராகா பட்டாச்சார்யா** (*Raka Bhattacharya*) மேற்கு வங்காளத்தின் கொல்கத்தாவினைச் சேர்ந்த ஓர் இந்தியப் பின்னணிப் பாடகர் ஆவார். இவர் முதன்மையாக வங்காளப் பாடல்களைப் பாடுகிறார்.  
2016ஆம் ஆண்டில் தனது முதல் தனிப்பாடலான 'பிரிஷ்டி பகோல்' மூலம் புகழ் பெற்றார். பிரிஷ்டி பகோல் என்பது புகழ்பெற்ற பெங்காலி இசைக்கலைஞர் கபீர் சுமனுடன் இணையாகப் பாடிய ஒரு காதல் பாடல். இந்தப் பாடலை அனிந்தியா பட்டாச்சார்யா இசையமைத்துள்ளார். கபீர் சுமன் மற்றும் கவிஞர் ஜோயாஷிஷ் கோஷ் ஆகியோர் பாடலை எழுதியுள்ளனர். ஆரம்பத்தில் யூடியூப் மூலம் வெளியிடப்பட்ட இந்தப் பாடல், வங்காளப் பார்வையாளர்களால் நன்கு பாராட்டப்பட்டது.  
சிரஞ்சீத் சக்ரவர்த்தி நடித்த காதல் நாடகமான குஹமானோப் (2017) திரைப்படத்தில் பின்னணிப் பாடகராக அறிமுகமானார். படத்தின் ஒலிப்பதிவில் இராகாவின் இரண்டு பாடல்கள், ஒன்று இரவீந்திரநாத் தாகூரின் சேஷ் கனேரி ரேஷ் மற்றும் ஷெடின் துஜோன் ஆகியோரின் தனிப்பாடல், கபீர் சுமனுடன் பாடிய மற்றொரு ரவீந்திர சங்கீதம் ஆகியவை அடங்கும். சுமன் இப்படத்திற்கு இசையமைத்துள்ளார். விமர்சகர்களிடமிருந்து கலவையான விமர்சனங்களைப் பெற்றது, ஆனால் ஒலிவரி தொடர்பாக ஒரே மாதிரியான பாராட்டை விமர்சகர்களிடம் பெற்றது.
# லதா அம்சலேகா

## வாழ்க்கை

லதா பெங்களூரில் மித்ரானந்த குமார் மற்றும் சாரதா ஆகியோருக்கு மகளாகப் பிறந்தார். இசையமைப்பாளர் அம்சலேகா என்பவரை மணந்தார். இவர்களுக்கு ஒரு மகன் மற்றும் இரண்டு மகள்கள் உள்ளனர்.
# லதா அம்சலேகா

## தொழில்

முதலில் அம்சலேகாவின் அண்ணன் ஜி. பாலகிருஷ்ணாவுக்குச் சொந்தமான 'கானா சாரதா' குழுவில் இசைக்குழுவில் பாடகராக இருந்தார் லதா. 1987ஆம் ஆண்டில் பிரேமலோக திரைப்படத்தில் சிறந்த பாடலான *நோடம்மா ஹுதுகி* மூலம் பின்னணிப் பாடகராகத் தனது வாழ்க்கையைத் தொடங்கினார். இவரது பெரும்பாலான பாடல்களை அம்சலேகா பதிவு செய்துள்ளார். *ஜூட்.*"ஹசிரு கஜினா பலேகலே" (அவனே நன்னா கந்த "காவேரி தீரதல்லி முங்கரிகே" (சைத்ரதா பிரேமாஞ்சலி "அகரதல்லி குலாபி ரங்கிடே" (அஞ்சதா கந்தூ "கல்லூரிக்கு நன்றி" (ஜூட்) குறிப்பிடத்தக்கன.
# லதா அம்சலேகா

## விருதுகள்

- 2017- ராஜ்குமார் விருது-இராகவேந்திரா சித்ரவாணி நிறுவனம்
- 1999-2000-சிறந்த பெண் பின்னணிப் பாடகருக்கான கருநாடக மாநில திரைப்பட விருது-*ஆ அருணோதயா சந்தா* (அருணோதயா)
# மிடல்பர்க் கொத்தளம்

**மிடல்பர்க் கொத்தளம்** அல்லது **மலாக்கா மிடல்பர்க் கொத்தளம்** (டச்சு மொழி: *Middelburg, Zeeland*; ஆங்கிலம்: *Middelburg Bastion*; மலாய்: *Kubu Middelburg*; சீனம்: 米德尔堡堡垒) என்பது மலேசியா, மத்திய மலாக்கா மாவட்டம், மலாக்கா மாநகரில் உள்ள மலாக்கா கோட்டையின் ஒன்பது கொத்தளங்களில் ஒன்றாகும்.  
இந்தக் கொத்தளம் மலாக்கா ஆற்றின் முகத்துவாரத்தில் அமைந்துள்ளது. பீரங்கிகளுடன் கூடிய இந்தக் கொத்தளம் 2006-ஆம் ஆண்டில் மீட்டெடுக்கப்பட்டு பார்வையாளர்களுக்குத் திறக்கப்பட்டுள்ளது.
# மிடல்பர்க் கொத்தளம்

## வரலாறு

1641-ஆம் ஆண்டு போர்த்துகீசியர்களுக்கும் இடச்சுக்காரர்களும் இடையே மலாக்காவில் ஒரு போர் நடந்தது. அதற்கு மலாக்கா போர் என்று பெயர். அந்தப் போரில் போர்த்துகீசியர்கள் தோல்வி அடைந்தார்கள். ஆ பாமோசா கோட்டையை டச்சுக்காரர்கள் கைப்பற்றிதும், கோட்டையின் வெளிப்புறச் சுவர்களின் சில இடங்கள் பலப்படுத்தப்பட்டன.  
இருப்பினும், 1807-இல், மலாக்காவிற்கு வந்த பிரித்தானியர்கள், எஞ்சியிருந்த பெரும்பாலான கோட்டைப் பகுதிகளை அழித்து விட்டார்கள். போர்ட்டா டி சந்தியாகோ எனும் நுழைவாயிலும்; மிடல்பர்க் கொத்தளத்தின் நடுப்பகுதிகள் மட்டுமே இன்றைய வரையில் எஞ்சியுள்ளன.  
2006-ஆம் ஆண்டு நவம்பர் மாதம், மலாக்கா நகரத்தில் 110 மீட்டர் சுழலும் கோபுரம் கட்டும் போது, மிடல்பர்க் கொத்தளத்தின் ஒரு பகுதி தற்செயலாகச் கண்டுபிடிக்கப்பட்டது. பின்னர், இந்தக் கொத்தளம் புனரமைப்பு செய்யப்பட்டது. தற்போது மலாக்கா வரலாற்றின் ஒரு நினைவுச் சின்னமாகப் பாதுகாக்கப்பட்டு வருகிறது.
# மேற்கு சீனா

**மேற்கு சீனா** (*Western China* , அல்லது ) என்பது சீனாவின் மேற்கு ஆட்சிப்பகுதிகளைக் குறிப்பிடுகிறது. இதனுள் ஆறு சீன மாகாணங்கள் அடங்கியுள்ளன. சிச்சுவான், குயிசூ, யுன்னான், சென்சி மாகாணம், கான்சு, கிங்ஹாய் மாகாணம் ஆகியன அம்மாகாணங்கள் ஆகும். இத்துடன் மூன்று தன்னாட்சிப் பகுதிகள் அடங்கியிருக்கின்றன. திபெத் தன்னாட்சிப் பகுதி, நின்ஷியா தன்னாட்சிப் பகுதி, சிஞ்சியாங்) ஆகியனவே அந்தத் தன்னாட்சி பகுதிகளாகும். சோங்கிங் என்ற நேரடி ஆட்சிப் பகுதியும் இதில் சேர்ந்துள்ளது.
# மேற்கு சீனா

## நகரமயமாக்குதல்

2025 ஆம் ஆண்டுக்குள் 25 கோடி இந்நிலப்பகுதி மக்களை நகர அமைப்புகளை நோக்கி நகர வைக்க சீன அரசு திட்டமிட்டுள்ளது.
# மேற்கு சீனா

## இவற்றையும் காணவும்

- வடமேற்கு சீனா
- தென்மேற்கு சீனா
- கிழக்கு சீனா
- வடசீனா
- வடகிழக்கு சீனா
- தென்நடு சீனா
# பால் அலெக்சாண்டர்

**பால் ரிச்சர்ட் அலெக்சாண்டர்** (*Paul Richard Alexander*, 20 சனவரி 1946 – 11 மார்ச் 2024) ஒரு அமெரிக்க வழக்கறிஞர் மற்றும் போலியோ முடக்குவாதத்திலிருந்து உயிர் பிழைத்தவர் ஆவார். இவர் இரும்பு நுரையீரலுடன் கடைசியாக வாழ்ந்த மனிதரும் ஆவார். 1952-ஆம் ஆண்டில் தனது ஆறு வயதில் போலியோவால் பாதிக்கப்பட்டார். அலெக்சாண்டர் ஆஸ்டினில் உள்ள டெக்சாஸ் பல்கலைக்கழகத்தில் இளங்கலைப் பட்டம் மற்றும் நீதித்துறை முனைவர் பட்டம் பெற்றார். அவர் 2020 ஆம் ஆண்டில் ஒரு நினைவுக் குறிப்பை வெளியிட்டார்.
# பால் அலெக்சாண்டர்

## வாழ்க்கை வரலாறு.

சனவரி 30,1946 அன்று டல்லாஸில் கிரேக்க குடியேறியாக குஸ் நிக்கோலஸ் அலெக்சாண்டருக்கும் லெபனான் வம்சாவளியைச் சேர்ந்த டோரிஸ் மேரி எம்மெட்டுக்கும் பிறந்தார். தனது 6 வயதில் போலியோவால் பாதிக்கப்பட்ட அவர், வாழ்நாள் முழுவதும் முடங்கிவிட்டார். அவரது தலை, கழுத்து மற்றும் வாயை மட்டுமே நகர்த்த முடிந்தது.&nbsp;  
1950களின் முற்பகுதியில் அமெரிக்காவில் போலியோ பெரிய அளவில் பரவியபோது, அலெக்சாண்டர் உட்பட டெக்சாஸின் டல்லாஸ் சுற்றியுள்ள நூற்றுக்கணக்கான குழந்தைகள் பார்க்லேண்ட் மருத்துவமனைக்கு கொண்டு செல்லப்பட்டனர். அங்கு, இரும்பு நுரையீரல் வார்டில் குழந்தைகளுக்கு சிகிச்சை அளிக்கப்பட்டது. சுவாசிக்கவில்லை என்பதை ஒரு மருத்துவர் கவனித்து அவரை இரும்பு நுரையீரலுக்குள் கொண்டு செல்வதற்கு முன்பு அவர் மருத்துவமனையில் கிட்டத்தட்ட இறந்தார்.  
அவர் வீட்டிற்குச் செல்வதற்கு முன்பு 18 மாதங்கள் மருத்துவமனையில் கழித்தார். அவரது பெற்றோர் அவரையும் அவரது இரும்பு நுரையீரலையும் வீட்டிற்கு அழைத்து வருவதற்காக ஒரு சிறிய ஜெனரேட்டரையும் ஒரு சரக்கூர்தியையும் வாடகைக்கு எடுத்தனர். 1954 ஆண்டு தொடங்கி, மார்ச் ஆஃப் டைம்ஸ் மற்றும் திருமதி சல்லிவன் என்ற உடல் சிகிச்சையாளரின் உதவியுடன், அலெக்சாண்டர் தன்னை க்ளோசோபாரின்ஜியல் சுவாசத்தை கற்றுக் கொண்டார், இது படிப்படியாக அதிகரித்து வரும் காலங்களுக்கு இரும்பு நுரையீரலை விட்டு வெளியேற அனுமதித்தது.  
அலெக்சாண்டர் மாட்டத்தின் டல்லாஸ் இன்டிபென்டன்ட் பள்ளியில் முதல் வீட்டுக்கல்வி மாணவர்களில் ஒருவர். அவர் குறிப்புகளை எடுப்பதற்குப் பதிலாக மனப்பாடம் செய்யக் கற்றுக்கொண்டார். தனது 21 ஆவது வயதில், 1967 ஆம் ஆண்டில் டபிள்யூ. டபிள்யூ சாமுவேல் உயர்நிலைப் பள்ளியில் தனது வகுப்பில் இரண்டாவதாகப் பட்டம் பெற்றார், டல்லாஸ் உயர்நிலை பள்ளியில் இருந்து ஒரு வகுப்பில் கலந்து கொள்ளாமல் பட்டம் பெற்ற முதல் நபர் ஆனார்.  
அலெக்சாண்டர் தெற்கு மெதடிஸ்ட் பல்கலைக்கழகத்திலிருந்து உதவித்தொகை பெற்றார். ஆஸ்டினில் உள்ள டெக்சாஸ் பல்கலைக்கழகத்திற்கு மாற்றப்பட்டார், அங்கு அவர் 1978-ஆம் ஆண்டில் இளங்கலைப் பட்டமும், பின்னர் 1984-ஆம் ஆண்டில் ஜூரி டாக்டர் பட்டமும் பெற்றார். 1986 ஆம் ஆண்டில் அவர் வழக்கறிஞராக அனுமதிக்கப்படுவதற்கு முன்பு, ஆஸ்டின் வர்த்தகப் பள்ளியில் நீதிமன்ற சுருக்கெழுத்துத் தட்டச்சர்களுக்கு சட்ட சொற்களின் பயிற்றுவிப்பாளராகப் பணியாற்றினார். நீதிமன்றத்தில் வாடிக்கையாளர்களைப் பிரதிநிதித்துவப்படுத்தினார், மூன்று துண்டு சூட் மற்றும் மாற்றியமைக்கப்பட்ட சக்கர நாற்காலியில் அவரது உடலை நிமிர்ந்து வைத்திருந்தார்.  
இரும்பு நுரையீரலுடன் அதிக நேரம் வாழ்ந்த நபராக அலெக்சாண்டர் *கின்னஸ் உலக சாதனை முகமையால்* அங்கீகரிக்கப்பட்டுள்ளார்.  
அலெக்சாண்டர் ஜனவரி 2024 இல் ஒரு டிக்டாக் தொடங்கினார் அங்கு அவர் தனது வாழ்க்கையைப் பற்றி விவாதிக்கும் வீடியோக்களை வெளியிட்டார். இறக்கும் போது 330,000 க்கும் மேற்பட்ட பின்தொடர்பவர்களைக் கொண்டிருந்தார்.  
தனது 78வது வயதில், மார்ச் 11,2024 அன்று டல்லாஸில் இறந்தார். பிப்ரவரி மாதம் COVID-19 க்கு மருத்துவமனையில் அனுமதிக்கப்பட்டார், இருப்பினும் மரணத்திற்கான உண்மையான காரணம் தெளிவாக இல்லை. 1953- ஆம் ஆண்டில் இரும்பு நுரையீரலுக்குள் முதன்முதலில் நுழைந்த மார்த்தா லில்லார்டுடன் சேர்ந்து, இவ்வகைத் தொழில்நுட்பத்தை இன்னும் பயன்படுத்தும் கடைசி இரண்டு பேரில் ஒருவராக இருந்தார்.
# பால் அலெக்சாண்டர்

## புத்தகம்

*ஒரு நாயின் மூன்று நிமிடங்கள்: ஒரு இரும்பு நுரையீரலில் என் வாழ்க்கை எ*ன்ற பெயரிலான தனது நினைவுக் குறிப்பை ஏப்ரல் 2020 இல் நண்பரும் முன்னாள் செவிலியருமான நார்மன் டி. பிரவுன் உதவியுடன் தனது நினைவுக் குறிப்பை வெளியிட்டார். *தி கார்டியன்* இந்த நூல் உருவான விதம் பற்றி பின்வருமாறு கூறியது, "பிளாஸ்டிக் குச்சி மற்றும் பேனாவைப் பயன்படுத்தி விசைப்பலகையில் தனது கதையைத் தட்டச்சு செய்தும், அல்லது வார்த்தைகளை தனது நண்பரிடம் ஒலித்துக் கூறி எழுதச் செய்தும் இந்த நூலை எழுத எட்டு ஆண்டுகளுக்கும் மேலாக ஆனது, ".
# வேரா கோலோட்னயா

**வேரா வாசிலியேவ்னா கோலோட்னயா** (*Vera Vasilyevna Kholodnaya*; Russian: Вера Васильевна Холодная; 5 ஆகத்து 1893-16 பிப்ரவரி 1919) என்பவர் உருசிய பேரரசைச் சேர்ந்த திரைப்பட நடிகை ஆவார். இவர் ஏகாதிபத்திய உருசியாவின் ஊமைத் திரைப்படத்தின் முதல் நட்சத்திரம் ஆவார். இவர் நடித்த ஐந்து படங்கள் மட்டுமே இதற்போது எஞ்சியு்ளன. மேலும் இவர் நடித்த மொத்த படங்களின் எண்ணிக்கை தெரியவில்லை. ஆனால் 50 முதல் 100 வரை இருக்கலாம் என்ற ஊகிக்கப்படுகிறது
# வேரா கோலோட்னயா

## துவக்ககால வாழ்க்கை

இவர் போல்தாவாவில் (உருசியப் பேரரசு, இப்போது உக்ரைன்) பிறந்தார். இவர் தனது இரண்டு வயதில் தன் விதவை பாட்டியுடன் மாஸ்கோவிற்கு குடிபெயர்ந்தார். இவர் பாரம்பரிய பாலே நடனத்தை தன் தொழிலாகக் கொள்ளவேண்டும் என்று கனவு கண்டார். மேலும் போல்ஷோய் தியேட்டர் பாலே பள்ளியில் சேர்ந்தார். சிறுவயதிலிருந்தே. வேரா குடும்ப நாடகங்களில் நடிக்கத் தொடங்கினார். இவருக்கு 10 வயதாக இருந்தபோது, பிரபலமான பெரெபெல்கினாஸ் கிராமர் பள்ளிக்கு அனுப்பப்பட்டார்.
# வேரா கோலோட்னயா

## தனிப்பட்ட வாழ்க்கை

பட்டமளிப்பு விழாவில் இவர் விளாதிமிர் கோலோட்னியை சந்தித்தார். அப்போது அவர் ஒரு மாணவராக இருந்தார். மேலும் ஒரு தினசரி விளையாட்டு செய்தித்தாளின் ஆசிரியராகவும், பந்தைய ஓட்டியாகவும் இருந்தார். துவக்கக்கால உருசிய கார் பந்தய வீரர்களில் ஒருவர் என்று கூறப்படுகிறது. 1910 இல் இரு குடும்பங்களின் எதிர்ப்பையும் மீறி இவர்கள் திருமணம் செய்து கொண்டனர். அதனால் இவர் அஸ்டா நீல்சனின் நடிப்பை முன்மாதிராயாக கொண்டார். ஆனால் பின்னர் படிப்படியாக தனக்கென்று சொந்தமாக ஒரு பாணியை வளர்த்துக் கொண்டார். வேராவின் ஆடம்பரமான உடைகளும், பெரிய சாம்பல் நிற கண்களும் இவரை ஒரு மருமமான திரைத் தோற்றத்தைத் தந்தது. இது உருசியப் பேரரசு<nowiki/>முழுவதும் உள்ள பார்வையாளர்களைக் கவர்ந்தது.  
இவரது அடுத்த படம் *தி சில்ட்ரன் ஆஃப் தி ஏஜ்* (*Deti veka*), 1915 இல் வெளியானது. இது சமூகப் பிரச்சினைகளை வெளிப்படுத்தும் ஒரு நாடகப் படம் ஆகும்.  
பியோட்டர் சார்டினினின் சோகப் படமான *மெலோடிராமா தி மிரேஜஸ்* (1916), அதைத் தொடர்ந்து யெவ்ஜெனி பாயரின் *பியூட்டி மஸ்ட் ரீன் இன் தி வேர்ல்ட்*, மெலோட்ராமா ஃபியரி டெவில் மற்றும் மற்றொரு மிகை உணர்ச்சி நாடகப் படமான *எ லைஃப் ஃபார் எ லைஃப்* என்ற படத்தில் நடித்தார். இது வேரா கோலோட்னாயாவின் வாழ்க்கையில் மிகவும் பிரபலமான படங்களில் ஒன்றாக மாறியது மேலும் இவருக்கு 'தி குயின் ஆஃப் ஸ்கிரீன்' என்ற பட்டத்தை கொண்டு வந்தது சேர்த்தது.  
*கிராஸ்னயா ஜார்யா* (1918), *ஜிவோய் ட்ரூப்* (1918), தி லாஸ்ட் டேங்கோ (1918) ஆகியவை இவரது பிந்தைய திரைப்படங்களாகும்.  
இருப்பினும், கோலோட்னயாவுடன் ஐந்து திரைப்படங்கள் மட்டுமே தற்போதுவரை பாதுகாக்கப்பட்டுள்ளன. எஞ்சியுள்ள படங்களில் *தி சில்ரன் ஆப் தி ஏஜ்* படமே பழமையானது. தற்போதுள்ள மற்ற நான்கு படங்கள்: *தி மிரேஜஸ்* (1916), எ லைஃப் ஃபார் எ லைஃப் (1916), *எ கார்ப்ஸ் லிவிங்* (1918), *பி சைலண்ட், மை சோரோ, பி சைலண்ட்* (1918) ஆகியவை ஆகும்.  
*எ லைஃப் ஃபார் எ லைஃப்* என்பது கோலோட்னாயாவின் நட்சத்திர அந்தஸ்தை உறுதிப்படுத்திய திரைப்படமாகும்.
# மலாக்கா ஆறு

**மலாக்கா ஆறு**; (மலாய்: *Sungai Melaka*; ஆங்கிலம்: *Malacca River*) என்பது மலேசியா, மலாக்கா மாநிலத்தின் மையப் பகுதி வழியாகச் சென்று மலாக்கா நீரிணையில் கலக்கும் ஆறு ஆகும். 15-ஆம் நூற்றாண்டில், மலாக்கா சுல்தானகத்து ஆளுமையின் உச்சக்கட்டத்தின் போது, இந்த ஆறு ஒரு முக்கிய வர்த்தகப் போக்குவரத்துப் பாதையாக இருந்தது.  
மலாக்கா மாநிலத்தில் உள்ள ஆறுகளில், இந்த ஆறு மிக முக்கியமான ஆறாகக் கருதப் படுகிறது.
# மலாக்கா ஆறு

## பொது

நெகிரி செம்பிலான், தம்பின் மாவட்டம், தித்திவாங்சா மலைத்தொடரின் தெற்கு முனை அடிவாரத்தில் உள்ள கம்போங் ஓரெக் எனும் கிராமத்தில் மலாக்கா ஆற்றின் தொடக்கம் அமைகிறது. உண்மையில் மலாக்கா ஆற்றின் மூலம் தம்பின் ஆறு ஆகும்.  
தெற்கே பாயும் தம்பின் ஆறு, (கூட்டரசு சாலை ) எனும் காராக்-தம்பின் நெடுஞ்சாலையின் பக்கவாட்டில் தம்பின், புலாவ் செபாங் நகரங்கள் வரை செல்கிறது. பின்னர் நெகிரி செம்பிலான்-மலாக்கா மாநிலங்களின் எல்லையில். அலோர் காஜா மாவட்டத்தில் உள்ள காடேக் நகரில், பத்தாங் மலாக்கா ஆறு; தம்பின் ஆறுகளுடன் கலக்கிறது. பின்னர் அதுவே மலாக்கா ஆறாக உருவாகி, மலாக்கா நீரிணையில் கலக்கிறது.
# மலாக்கா ஆறு

## சீரமைப்புத் திட்டங்கள்

மலாக்கா ஆற்றைப் புதுப்பிக்கவும், புத்துயிர் கொடுக்கவும் **$** 100 மில்லியன் (**RM** 350 மில்லியன்) உள்கட்டமைப்பு திட்டம் மேற்கொள்ளப்பட்டது. இந்த ஆறு ஒரு வரலாற்று நகரமான மலாக்காவிற்கு மையமாக உள்ளதால் அத்தகைய சீரமைப்புத் திட்டங்கள் மேற்கொள்ளப்பட்டன.  
சீரமைப்புத் திட்டங்களில் பல கட்டமைப்புகள் இணைக்கப்பட்டன. கடல் அலைகள் தடுப்பு கட்டுமானம்; கட்டிடங்கள்; பாலங்களை மறுசீரமைத்தல்; அகழ்வாராய்ச்சி; ஆற்றின் நடைபாதைகளுடன் கற்காரை கரைகளை உருவாக்குதல்; ஆகிய கட்டமைப்புகள் அடங்கும். அந்த வகையில், நில மீட்பு திட்டங்கள் மூலமாக மலாககா ஆற்றின் முகத்துவாரம், மலாக்கா நீரிணையில் மேலும் விரிவு படுத்தப்பட்டுள்ளன.
# மலாக்கா ஆறு

## சீரமைப்புத் திட்டங்கள்

### சுற்றுலா

உலகப் பாரம்பரியக் களமான மலாக்கா மாநகரத்தின் நடுவில் மலாக்கா ஆறு பாய்ந்து செல்கிறது. அந்த வகையில் தற்போது, மலாக்கா ஆற்றின் முகத்துவாரப் பகுதியானது *மலாக்கா ஆற்றுச் சவாரி* எனும் ஒரு சுற்றுலாத் தலமாக உருவாக்கப்பட்டு உள்ளது.  
மலாக்கா நகரத்தின் கிழக்கில் உள்ள பெங்காலான் ராமா புறநகர்ப் பகுதியில் இருந்து; மலாக்கா நீரிணையின் கடற்கரைக்கு அருகில் உள்ள பந்தாய் ஈலிர் வரை; 45 நிமிட நேரச் சுற்றுப் பயணத்தைச் சுற்றுலாப் பயணிகள் மேற்கொள்கிறார்கள்.
# திலீப் சுப்பராயன்

**திலிப் சுப்பராயன்** ( *Dhilip Subbarayan* ) தமிழ் மொழி படங்களில் பணியாற்றும் ஒரு இந்திய சண்டை இயக்குநர் ஆவார். சண்டை பயிற்சியாளரான சூப்பர் சுப்பராயனின் மகனான திலீப், அஞ்சல (2016) படத்தின் மூலம் திரைப்பட தயாரிப்பாளராக அறிமுகமானார். மேலும் *சங்கு சக்கரம்* (2017) படத்தில் முக்கிய கதாபாத்திரத்திலும் நடித்திருந்தார்.
# திலீப் சுப்பராயன்

## தொழில் வாழ்க்கை

சண்டைப் பய்ற்சி இயக்குநர் சூப்பர் சுப்பராயனின் மகனான திலீப் ஆரண்ய காண்டம் (2011) திரைப்படம் மூலம் தனது பணிக்காக முதலில் கவனத்தை ஈர்த்தார். இது இவரது முதல் படமாக இருந்தாலும் சி. எஸ். அமுதன் இயக்கத்தில் 2010 ஆம் ஆண்டு வெளிவந்த தமிழ் படம் முதலில் வெளிவந்தது. பின்னர், ஓரம் போ படத்தில் இயக்குநர்கள் புஷ்கர்-காயத்ரி என்பவர்களிடம் உதவி இயக்குநராகப் பணியாற்றினார். பின்னர் தான் அறிமுகமான “ஆரண்ய காண்டம்” திரைப்படத்தில் இணை இயக்குநராகவும் சண்டைப் பயிற்சியாளராகவும் பணியாற்றினார்.தமிழ் மற்றும் மலையாள திரையுலகில் பெரிய மற்றும் நடுத்தர பட்ஜெட் படங்களுடன் தொடர்ந்து இணைந்த இவர் அரிமா நம்பி (2014), புலி (2015), நானும் ரௌடி தான் (2015) மற்றும் தெறி (2016) உள்ளிட்ட படங்களில் பணியாற்றியுள்ளார். 2013 ஆம் ஆண்டின் பிற்பகுதியில், இவர் அஞ்சல என்ற தனது முதல் திரைப்படத் தயாரிப்பைத் தொடங்கினார். இருப்பினும் தாமதங்கள் காரணமாக இந்த திட்டம் பிப்ரவரி 2016 இல் வெளியிடப்பட்டது.  
பிப்ரவரி 2016 இல், விஷால் சந்திரசேகரின் இசையில், புதுமுக இயக்குநர் மாரீசன் இயக்கியிருந்த சங்கு சக்கரம் திரைப்படத்தின் மூலம் ஒரு முக்கியக் கதாபாத்திரத்தில் நடிக்கத் தொடங்கினார். பாண்டிராஜ் இயக்கத்தில் 2015 ஆம் ஆண்டு வெளிவந்த பசங்க 2 படத்தின் மாஸ்டர் நிஷேஷுடன் நடித்துள்ளார்.
# புஷ்கர்-காயத்ரி

**புஷ்கர்-காயத்ரி** ( *Pushkar–Gayathri* ) தமிழ்நாட்டின் சென்னையைச் சேர்ந்த ஒரு கணவன்-மனைவி திரைப்பட இயக்குநர்கள் ஆவர். இவர்களின் படைப்புகள் அவற்றின் தனித்துவமான பாணி, தொழில்நுட்ப நுணுக்கம் மற்றும் நுணுக்கமாக பின்னப்பட்ட கதைக்களங்களுக்காக குறிப்பிடப்படுகின்றன.
# புஷ்கர்-காயத்ரி

## தொழில் வாழ்க்கை

ஓரம் போ (2007), மற்றும் வ குவாட்டர் கட்டிங் (2010) ஆகிய தமிழ்த் திரைப்படங்களின் மூலம் இவர்கள் திரைக்கதை ஆசிரியர்களாகவும் மற்றும் இயக்குனர்களாகவும் தங்களதி திரை வாழ்க்கையைத் தொடங்கினர். 2017 இல், இவர்கள் எழுதி இயக்கிய விக்ரம் வேதா, அந்த ஆண்டு பல விருதுகளை வென்றது.
மேலும் ஐ. எம். டி. பி இணையத்தளத்தில் 2017 இன் சிறந்த தரமதிப்பீடு பெற்ற இந்தியத் திரைப்படமானது. 2022 இல், கிருத்திக் ரோஷன் மற்றும் சைஃப் அலி கான் ஆகிய இருவை வைத்து விக்ரம் வேதாவை இந்தியில் மறு ஆக்கம் செய்தனர். இருப்பினும், அசல் தமிழ் பதிப்பைப் போலல்லாமல், இது கலவையான விமர்சனங்களுக்கு ஆளானது. மிகப்பெரிய வணிகத் தோல்வியைச் சந்தித்தது.  
அமேசான் பிரைம் வீடியோவில் வெளியான சுழல்: த வோர்டெக்ஸ் என்ற தமிழ் மொழி வலைத்தொடர் மூலம் இவர்கள் இயக்குநர்களானார்கள்.  
தங்களின் தயாரிப்பு நிறுவனமான *வால்வாட்சர் பிலிம்ஸின்* கீழ், புஷ்கரும் காயத்ரியும் அமேசான் பிரைம் வீடியோவுக்காக, சுழல்: த வோர்டெக்ஸ் மற்றும் *வதந்தி: தி ஃபேல் ஆஃப் வெலோனி* ஆகிய இரண்டு நீண்ட வலைத் தொடர்களையும், நெட்ஃபிளிக்சுக்காக ஏலே என்ற திரைப்படத்தையும் தயாரித்துள்ளனர்.
# புஷ்கர்-காயத்ரி

## விருதுகள்

இவர்கள் ஆனந்த விகடன் சினிமா விருது, 65ஆவது தென்னிந்தியத் திரைப்பட விருது , நோர்வே தமிழ்த் திரைப்பட விருது, 10ஆவது விஜய் விருதுகள் போன்ற பல விருதுகளையும் வென்றுள்ளனர்.
# தேசிய நிறுவன சட்டத் தீர்ப்பாயம்

**தேசிய நிறுவன சட்டத் தீர்ப்பாயம்** (*National Company Law Tribunal*) என்பது இந்திய நிறுவனங்கள் சட்டப்படி எழுகின்ற உரிமையியல் இயல்புடைய, குழுமம்சார் பூசல்களைக் கையாள்வதற்காக நிறுவப்பட்ட ஒரு நீதித்துறைப் போல்வு அமைப்பாகும். இந்தத் தீர்ப்பாயமானது நிறுவனங்கள் சட்டத்தின் கீழ் (18/2013: பிரிவு 408), 2016ஆம் ஆண்டில் அமைக்கப்பட்டது.
# நடாலியா போலோவின்கா

**நடாலியா யுகிமிவ்னா பொலோவின்கா** (*Nataliya Yukhymivna Polovynka*) (பிறப்பு 27 சூலை 1965) என்பவர் ஒரு உக்ரேனிய சோப்ரானோ பாடகர், நாடக மற்றும் திரைப்பட நடிகை, கல்வியாளர் மற்றும் நாடக இயக்குநர் ஆவார். இவர் 2006 ஆம் ஆண்டு ஷெவ்சென்கோ தேசிய பரிசைப் பெற்றார். இவர் பாரம்பரிய இசை, உக்ரைனின் பழைய ஆன்மீக மெட்டுக்கள் மற்றும் பாரம்பரிய உக்ரேனிய மெல்லிசையை வாசிக்கிறார்.
# நடாலியா போலோவின்கா

## துவக்ககால வாழ்க்கையும் கல்வியும்

இவர் 1965 சூலை 27 அன்று உக்ரேனிய சிற்றூரான ஓல்கோபில்லில் பிறந்தார். நடாலியா 1980 முதல் 1984 வரை மைக்கோலா லியோன்டோவிச் வின்னிட்சியா இசைப் பள்ளிக்குச் சென்றார். பின்னர் 1984 முதல் 1989 வரை மைகோலா லைசென்கோ லிவிவ் தேசிய இசை அகாதமியில் பேராசிரியர் மரியா டர்னவெட்ஸ்காவுடன் பியானோ வகுப்புகளை எடுத்தார்.
# நடாலியா போலோவின்கா

## தொழில்

நடாலியா "ஸ்லோவோ ஐ ஹோலோஸ்" (லிவீவ்) நாடக மையத்தின் இயக்குநராக உள்ளார். மேலும் ஃபிலிம்ஸ்பிரதர்ஸ் திரைப்படங்களின் பாகங்களில் நடித்துள்ளார். இவர் சர்வதேச ஜெர்சி கிரோடோவ்ஸ்கி சர்வதேச கல்வி நிறுவனம், லிவிவ் மற்றும் கிய்வ் பில்ஹார்மோனிக் சிம்பொனி இசைக்குழுக்கள், லிவிவ் ஓபராவின் சிம்பொனிக் இசைக்குழு ஆகியவற்றுடன் இணைந்து பணியாற்றியுள்ளார்..
- *Пісні Вітру* (2008)
- *Квітка- невіста* (2001)
- *Вість літа* (2001)
- *Земля – Пісня* (2023)
- *Сад Божественних Пісень* (2022)
# நடாலியா போலோவின்கா

## பிற படைப்புகள்

நடாலியா கொலம்பியா பல்கலைக்கழகம், பென்சில்வேனியா பல்கலைக்கழகம், யேல் பல்கலைக்கழகம் (ஐக்கிய இராச்சியம்), வேல்ஸ் பல்கலைக்கழகம் (ஐக்கிய இராச்சியம்), மற்றும் ஜெர்சி கிரோடோவ்ஸ்கி சர்வதேச கல்வி நிறுவனம் (போலந்து) ஆகியவற்றில் கற்பித்துள்ளார்.
# நடாலியா போலோவின்கா

## விருதுகளும் அங்கீகாரங்களும்

நடாலியா ஷெவ்செங்கோ தேசிய பரிசு மற்றும் பல சர்வதேச திரைப்பட மற்றும் நாடக விழாக்களில் பல கௌரவங்களைப் பெற்றுள்ளார். 2013 ஆம் ஆண்டு வெளியான "பிரதர்ஸ்: தி ஃபைனல் கன்ஃபெஷன்" திரைப்படத்தில் இவரது நடிப்பிற்காக, சிறந்த நடிகைக்கான சில்வர் ஜார்ஜ் விருதைப் பெற்றார். உக்ரைனுடனான உருசியாவின் 2014 ஆண்டைய மோதலின்போது நடந்த உண்மை நிகழ்வுகளை அடிப்படையாகக் கொண்ட "மதர் ஆஃப் அப்போஸ்தலர்ஸ்" என்ற திரைப்படத்தில் இவரது நடிப்பிற்காக அமெரிக்கா, கனடா, இத்தாலி, உக்ரைன் போன்ற நாடுகளில் நடந்த முக்கிய சர்வதேச திரைப்பட விழாக்களில் ஐந்து விருதுகளைப் பெற்றுள்ளார்.
# சுவார்ன் நூரா

**சுவார்ன் நூரா** (*Swarn Noora*) இந்தியாவின் பஞ்சாபின் அமிருதசரசைச் சேர்ந்த சூபி பாடகர் ஆவார். இவர் இந்தியாவின் முக்கிய விழாக்களில் நிகழ்த்தியுள்ளார். இவர் ஜலந்தரில் உள்ள பூட்டன் மண்டியில் வசிப்பவராகவும் ஆனார். இவர் பஞ்சாப்பின் புகழ்பெற்ற சூபி பாடகர்களான நூரான் சகோதரிகளின் பாட்டி ஆவார்.
# சுவார்ன் நூரா

## இளமை

புகழ்பெற்ற சூபி பாடகியான பீபி நூராவுக்கு சுவார்ன் நூரா மகளாகப் பிறந்தார். இவரது குடும்பம் இன்றைய பாக்கித்தானில் உள்ள ல்யால்பூரை (இப்போது பைசலாபாத்) சேர்ந்தவர்கள்.
# சுவார்ன் நூரா

## பணி

சுவார்ன் நூராவின் குடும்பம் இன்றைய பாக்கித்தானில் உள்ள லையால்பூரைச் சேர்ந்தது. ஆனால் இவரது குடும்பம் இந்தியப் பிரிவினையின் போது இந்தியாவுக்குக் குடிபெயர்ந்து. சுவார்ன் நூரா அமிர்தசரசுக்கு அருகில் பிறந்தார். இவர் தனது மறைந்த கணவர் சோகன் லாலை தனது உண்மையான உஸ்தாத் (ஆசிரியர்) என்று கருதினார். இவர் தேசிய அளவில் பாராட்டப்பட்ட சூபியானா கலத்தின் பாடகியாவார். ஒரு சிறு பெண்ணாக இருந்தபோதும் இவர் பாடுவதில் ஆர்வம் கொண்டிருந்தார். ஆனால் இவரது தாயார் பாடுவது தனது மகளுக்குப் பொருத்தமான தொழிலாக இருக்கும் எனக் கருதவில்லை. மேலும் தொழில் ரீதியாகப் பயிற்சி செய்ய இவரை ஊக்குவிக்கவில்லை. இவர் தனது இருபத்தி ஒன்று வயதில் திருமணம் செய்து கொண்டார். இவரது கணவரும் பாடகர்களின் குடும்பத்தைச் சேர்ந்தவர் என்பதால், இவர்கள் வழக்கமாகப் பெரும்பாலும் கவ்வாலி எனும் தொழில்முறை நிகழ்ச்சிகளைச் செய்தனர். இவர் விவரிக்க முடியாத நோயால் கடுமையாக நோய்வாய்ப்பட்டதாகவும், அப்போதுதான் இவரது கணவர், அனைத்து வகையான மருந்துகளையும் முயன்று தோல்வியடைந்ததாக வருத்தப்படுகிறார். பின்னர் இவர் தொழில் ரீதியாகப் பாடுவதற்கான விருப்பத்தை வெளிப்படுத்தினார். நூராவின் விருப்பத்தினை உடனடியாக ஒப்புக் கொண்டு, பார்வையாளர்களுக்கு முன்னால் பாடுவதற்கு அவரை சித்தப்படுத்த, தோலக் மற்றும் தப்லாவுடன் பாட அவருக்குப் பயிற்சி அளிக்கத் தொடங்கினார். இதுவே தொழில்முறை பாடலுக்கு இவரது பயணத்தின் தொடக்கமாக இருந்தது. இவரது கணவர் சில ஆண்டுகளுக்குப் பிறகு இறந்தார். பின்னர் நூரா தனது மகன் தில்பகாருடன் பாட ஆரம்பித்தார். தில்பகார் பாடவும் ஆர்மோனியம் இசைக்கவும் செய்தார். மூத்த மகன் குல்சன் ஒரு இசையமைப்பாளர். இவர் நூரா பாடிய பல பாடல்களுக்கு இசையமைத்துள்ளார். இரண்டாவது மகன் குல்சார் ஒரு தோலக் இசைக்கலைஞர் ஆவார்.  
நூராவின் முதல் இசைத்தொகுப்பு beatofindia.com என்ற நாட்டுப்புற இசை விளம்பரக் குழுவால் வெளியிடப்பட்டது. இந்த இசைத்தொகுப்பின் மூலம் இவரது குரலினைக் கேட்ட உலகெங்கிலும் உள்ள பல தயாரிப்பாளர்கள் தங்கள் பாடல்களில் நூரானின் பாடலைப் பயன்படுத்த வழிவகுத்தன.  
நூரா தனது குடும்பத்தினருடன் இந்தியாவின் ஜலந்தர் நகரில் வசித்தார்.
# வித்தானியா

**வித்தானியா** (*Withania*) என்பது சொலனேசிக் குடும்பம் என்ற பூக்கும் தாவரக் குடும்பத்தின் 102 பேரினங்களில் ஒன்றாகும். இப்பேரினத்தினைக் கண்டறிந்த தாவரவியலாளர் சார்லசு லூயிசு கான்சுடன்டு பாவ்கி (Charles Louis Constant Pauquy) ஆவார். இவரை 'Pauquy' என்று தாவரவியல் பன்னாட்டு முறைமைப்படி குறிக்க வேண்டும். இங்கிலாந்திலுள்ள கியூ தாவரவியற் பூங்காவின் ஆய்வகம், இத்தாவரயினம் குறித்து வெளியிட்ட முதல் ஆவணக் குறிப்பு, 1825ஆம் ஆண்டு எனத் தெரிவிக்கிறது. இப்பேரினத்தின் இயற்கை வாழ்விடப் பரவலிடம் என்பது, வெப்ப வலயத்திலுள்ள ஆப்பிரிக்காவின் தென்பகுதிகள், மத்திய தரைக்கடல் முதல் ஆசியாவின் வெப்பப் பகுதிகள் ஆகும்.
# வித்தானியா

## இனங்கள்

கியூ தாவரவியல் ஆய்வகம், இப்பேரினத்தின் கீழ் 19 சிற்றினங்களை, பன்னாட்டு தாவரவியல் அமைப்புகளின் ஒத்துழைப்புகளோடு வெளியிட்டுள்ளது. இவை சான்றுகளுடன், கீழே தரப்பட்டுள்ளன.  
1. Withania adpressa
1. Withania adunensis
1. Withania aristata
1. Withania chamaesarachoides
1. Withania coagulans
1. Withania echinata
1. Withania frutescens
1. Withania grisea
1. Withania heterophylla
1. Withania japonica
1. Withania kweichouensis
1. Withania qaraitica
1. Withania reichenbachii
1. Withania riebeckii
1. Withania sinensis
1. Withania sinica
1. Withania somnifera
1. Withania sphaerocarpa
1. Withania yunnanensis
# வித்தானியா

## இதையும் காணவும்

- மூலிகைப் பட்டியல் (தமிழ்நாடு)
# உண்டான் தீவு

**உண்டான் தீவு** (மலாய்: *Pulau Undan*; ஆங்கிலம்: *Undan Island*) என்பது மலேசியா, மலாக்கா மத்திய மலாக்கா மாவட்டம், மலாக்கா நீரிணையில் அமைந்துள்ள ஒரு தீவு. மலாக்கா கடற்கரையில் இருந்து 25 கி.மீ. தொலைவில் உள்ள இந்தத் தீவில் மக்கள் வசிக்கவில்லை.  
இதனுடன் மேலும் ஒரு சின்ன தீவும் உள்ளது. அந்தச் சிறிய தீவுடன் இணைக்கப்பட்டுள்ளது. குறைந்த கடல் அலைகள் இருக்கும் போது அந்தச் சிறிய தீவிற்கு நடந்து செல்ல முடியும்
# உண்டான் தீவு

## பொது

மலாக்கா மாநகராட்சியின் கீழ், மலாக்கா மாநிலத்திற்குச் சொந்தமான இந்தச் சிறிய தீவில் நிரந்தரமான குடியிருப்பாளர்கள் எவரும் இல்லை. அங்கு உண்டான் தீவு கலங்கரை விளக்கம் எனும் பெயரில் ஒரு கலங்கரை விளக்கம் உள்ளது. 1800-ஆம் ஆண்டில் பிரித்தானியர்கள் கட்டியது. அந்தக் கலங்கரை விளக்கத்தில், எப்போதும் ஒரு காவலரும் மற்றும் பராமரிப்பு ஊழியர்களும் தொடர்ந்து கண்காணிப்பில் இருந்து வருகிறார்கள்.  
உண்டான் தீவு பல்வேறு பவளப்பாறைகள், பாறைகள் மற்றும் மணல் கடற்கரைகளால் சூழப்பட்டுள்ளது. இந்தத் தீவை படகுகள் மூலம் மட்டுமே அணுக முடியும். மீன்பிடித்தல், நீரடி நீந்தல் *(Scuba Diving; Snorkelling)* போன்ற கேளிக்கை நடவடிக்கைகளுக்காக மக்கள் அங்கு வருகிறார்கள்.
# உண்டான் தீவு

## பொது

### கூழைக்கடா கடல் பறவை

உண்டான் தீவு, மலாக்கா நீரிணையில் உள்ள புலாவ் பெசார் தீவுக்குப் பின்னால் மறைந்துள்ளது. முந்தைய காலங்களில், பிரித்தானியர்களால் இந்தக் கலங்கரை விளக்கம் கட்டப் படுவதற்கு முன்பே, இந்தத் தீவு கடற்கொள்ளையர்களின் மையமாக அறியப்படுகிறது.  
ஒரு காலத்தில் இந்தத் தீவிலும் அதைச் சுற்றியுள்ள பகுதிகளிலும் வாழ்ந்த கூழைக்கடா கடல் பறவையால்; உண்டான் தீவு என்ற பெயர் வந்ததாகக் கூறப்படுகிறது. மலாய் மொழியில், "உண்டான்" என்றால் கூழைக்கடா பறவையைக் குறிக்கிறது. இங்கு பாறை மீன்கள் அதிகம் உள்ளன.
# செலீனியம் அறுபுளோரைடு

**செலீனியம் அறுபுளோரைடு** (*Selenium hexafluoride*) என்பது SeF<sub>6</sub> என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு கனிம வேதியியல் சேர்மமாகும். மிகவும் நச்சுத்தன்மை கொண்ட இச்சேர்மம் நிறமற்ற வாயுநிலையில் காணப்படுகிறது. விரும்பத்தகாத நாற்றம் கொண்டதாகவும் பரவலான பயன்பாடுகளும் வணிகப் பயன்பாடுகளும் அற்றதாகவும் உள்ளது. It is not widely encountered and has no commercial applications.
# செலீனியம் அறுபுளோரைடு

## கட்டமைப்பு

Se−F பிணைப்புகளின் பிணைப்பு நீளம் 168.8 பைக்கோமீட்டர் ஆக உள்ள எண்முக மூலக்கூற்று வடிவத்தில் SeF<sub>6</sub> சேர்மம் படிகமாகிறது. பிணைப்பைப் பொறுத்தவரை, இதன் பிணைப்பு மியிணைதிற பிணைப்பு என கருதப்படுகிறது.
# செலீனியம் அறுபுளோரைடு

## தயாரிப்பு

தனிமங்களில் இருந்து இதை தயாரிக்கலாம். செலீனியம் டை ஆக்சைடுடன் புரோமின் முப்புளோரைடு (BrF<sub>3</sub>) சேர்த்து வினைபுரியச் செய்தால் செலீனியம் அறுபுளோரைடு உருவாகிறது. வினையில் உருவாகும் சேர்மம் பதங்கமாதல் மூலம் சுத்திகரிக்கப்படுகிறது.
# செலீனியம் அறுபுளோரைடு

## வேதிப்பண்புகள்

S, Se மற்றும் Te தனிமங்களின் அறுபுளோரைடுகளின் ஒப்பீட்டு வினைத்திறன் TeF<sub>6</sub> > SeF<sub>6</sub> > SF<sub>6</sub> என்ற வரிசையைப் பின்பற்றுகிறது. பிந்தையதாக உள்ள SF<sub>6</sub> அதிக வெப்பநிலை வரை நீராற்பகுப்பு வினையில் முற்றிலும் செயலற்றதாகும். செலீனியம் அறுபுளோரைடும் நீராற்பகுப்பை எதிர்க்கிறது. இவ்வாயுவை எந்தவிதமான மாற்றமுமின்றி 10% NaOH அல்லது KOH வழியாக அனுப்ப முடியும், ஆனால் 200 ° செல்சியசு வெப்பநிலையில் இவ்வாயு அம்மோனியாவுடன் வினைபுரிகிறது.
# செலீனியம் அறுபுளோரைடு

## பாதுகாப்பு

செலீனியம் அறுபுளோரைடு மிகவும் செயலற்றது என்றாலும் நீராற்பகுப்பு வினையில் மெதுவாக இருந்தாலும், குறைந்த செறிவுகளில் கூட நச்சுத்தன்மை வாய்ந்ததாக உள்ளது. குறிப்பாக, நீண்ட நேரம் வெளிப்பட்டாலும் இந்நச்சு பாதிப்பு இருக்கும். அமெரிக்காவில் செலீனியம் அறுபுளோரைடு வெளிப்பாட்டிற்கான தரநிலைகள் எட்டு மணி நேர வேலை மாற்றத்தில் சராசரியாக காற்றில் மில்லியனுக்கு 0.05 பகுதிகள் என்ற உச்ச வரம்பு நிர்ணயிக்கப்பட்டுள்ளது. கூடுதலாக, செலினியம் அறுபுளோரைடின் உயிருக்கும் ஆரோக்கியத்துக்குமான உடனடி ஆபத்து மதிப்பளவு மில்லியனுக்கு அதிகபட்சம் 2 பகுதிகள் வரை அனுமதிக்கப்படுகிறது..
# அகமணி-விஜயா

**அகமணி-விஜயா** ( *Agamani-Vijaya* ) என்பது வங்காளி நாட்டுப்புறப் பாடல்களின் வகைகளாகும். அகமணிப் பாடல்கள் துர்கா பூஜை பண்டிகைக்கு முன்னதாக இந்துக் கடவுளான பார்வதி தனது பெற்றோரின் வீட்டிற்கு ஒரு மகளாகத் திரும்புவதை விவரிக்கின்றன. மேலும் மூன்று நாட்களுக்குப் பிறகு பார்வதி தனது கணவர் சிவனிடம் திரும்பும்போது பிரிவின் சோகத்தை விவரிக்கும் **விஜயம்** பாடல்கள் தொடர்ந்து வருகின்றன. இமயமலையின் மன்னனின் மகள் பார்வதி தேவி - சிவபெருமானை மணந்த புராணக் கதைகள் பாடல்களுக்குத் தோற்றம் தரும் கருப்பொருளாகும்.
# அகமணி-விஜயா

## பின்னணி

குகைச்சிற்பம் - தேவர் புடைசூழ சிவன் - பார்வதி திருமணம்.]]
தட்கனின் மகளும், ஈசனின் முதல் மனைவியுமான தாட்சாயிணியே மீண்டும், பார்வதியாக அவதரித்ததாக, புராணங்கள் சொல்கின்றன. திருமணத்திற்குப் பின் ஈசனுடன் பார்வதியும் கயிலை சென்று வாழ்ந்து வந்தனர். அங்கு அவர்களுக்கு பிள்ளையார், முருகன் ஆகியோர் பிள்ளைகளாக அவதரிக்கின்றனர்.  
இவ்வகைப் பாடல்களில் சிவன் துறவியாகவும் என்று விவரிக்கப்படுகிறார். மேலும் அவர் ஏழைக் கணவனாகவும் குடும்ப வாழ்க்கையின் பந்தங்களில் அதிக அக்கறை இல்லாதவராக அறியப்படுகிறார். இலையுதிர் காலத்தில் ஒரு இரவு, பார்வதியின் தாய் தேவி மேனகா திருமணம் செய்து கொண்டு சென்ற தனது மகளைப் பற்றி கனவு காண்கிறார். பண்டிகைக்கு மட்டும் பார்வதியை வீட்டிற்கு அழைத்து வருமாறு மேனகா தனது கணவரை வற்புறுத்தினார். இதனால் மூன்று நாட்கள் திருவிழாவிற்கு வந்து திரும்பிச் செல்ல தந்தையின் வேண்டுகோளுக்கு பார்வதி சம்மதிக்கிறார்.
# அகமணி-விஜயா

## இதனையும் காண்க

- துர்கா பூஜை
- பார்வதி
# தேராதூன் படைவீரர் குடியிருப்பு

**தேராதூன் படைவீரர் குடியிருப்பு** (*Dehradun Cantonment*) இந்தியா<nowiki/>வின் உத்தரகண்ட் மாநிலத்தில் உள்ள தேராதூன் மாவட்டத்தில் உள்ளது. இக்குடியிருப்பு நகரம் 1913 ஆம் ஆண்டில் நிறுவப்பட்டது.
# தேராதூன் படைவீரர் குடியிருப்பு

## மக்கள்தொகை

2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, தேராதூன் படைவீரர் குடியிருப்பு நகரத்தில் 30,102 பேர் வசித்தனர். இம்மக்கள் தொகையில் ஆண்கள் 52% ஆகவும், பெண்கள் 48% ஆகவும் இருந்தனர். தேராதூன் படைவீரர் குடியிருப்பு நகரத்தின் சராசரி கல்வியறிவு விகிதம் 79% ஆகும், இது தேசிய சராசரியான 59.5% என்பதை விட அதிகமாக இருந்தது. இதில் ஆண்களின் கல்வியறிவு 82% ஆகவும், பெண்களின் கல்வியறிவு 76% ஆகவும் உள்ளது. இக்குடியிருப்பின் மக்கள் தொகையில்<unk> 10% பேர் 6 வயதிற்குட்பட்டவர்கள்.
# தேராதூன் படைவீரர் குடியிருப்பு

## இடங்கள்

தப்கேசுவர் மந்திர், வன ஆராய்ச்சி நிறுவனம், கொள்ளை குகை (குச்சுப்பனி) இந்திய இராணுவ அகாடமி (ஐ. எம். ஏ.) எண்ணெய் மற்றும் இயற்கை எரிவாயு கழகம் ,மந்திர், இராசுட்ரிய இந்திய இராணுவக் கல்லூரி, இராச்சு பவன், முதல்வர் இல்லம்.
# தேராதூன் படைவீரர் குடியிருப்பு

## பள்ளிகள் மற்றும் நிறுவனங்கள்

- வன ஆராய்ச்சி நிறுவனம்  
- இந்திய ராணுவ அகாடமி  
- இராசுட்ரிய இந்திய ராணுவக் கல்லூரி  
- தூன் பள்ளி  
-
# உப்பே தீவு

**உப்பே தீவு** (மலாய்: *Pulau Upeh*; ஆங்கிலம்: *Upeh Island*) என்பது மலேசியா, மலாக்கா மத்திய மலாக்கா மாவட்டம், மலாக்கா நீரிணையில்; கிளேபாங் நகரின் கடற்கரையிலிருந்து 600 மீட்டர் தொலைவில் அமைந்துள்ள ஒரு தீவு.  
2016-ஆம் ஆண்டில் இந்தத் தீவிற்கு அருகில் நில மீட்புப் பணிகள் மேற்கொள்ளப்பட்டன. அப்போது இந்தத் தீவு கடற்கரையிலிருந்து 2 கி.மீ. மீட்டர் தொலைவில் இருந்தது.  
இந்தத் தீவு அதிக எண்ணிக்கையிலான அழுங்காமைகள் (*Hawksbill Turtle*) முட்டைகள் இடும் இடங்களைக் கொண்ட இடங்களில் ஒன்றாக இருந்தது.
# உப்பே தீவு

## பொது

தீவின் அருகே நில மீட்புத் திட்டங்கள் நடைபெற்றதால், அங்கு அதிக அளவிலான கடற்கரை அரிப்பும்; கடற்கரைச் சிதைவுகளும் ஏற்பட்டன. அதன் காரணமாக முட்டையிடுவதற்கும் தங்குவதற்கும் வரும் ஆமைகளின் எண்ணிக்கை, இப்போது மிகவும் குறைந்து விட்டது.  
இந்தத் தீவின் அடர்ந்த காட்டுக்குள் கைவிடப்பட்ட நிலையில் ஒரு தங்கும் விடுதி காணப்படுகிறது. ஆமைகள் வருவது குறைந்து விட்டதால், அவற்றைப் பார்க்க வரும் சுற்றுலாப் பயணிகளின் எண்ணிக்கையும் வெகுவாகக் குறைந்து விட்டது.  
தற்போது இந்தத் தீவின் இயற்கை வளங்கள் ஒரு நலமற்ற எதிர்காலத்தை நோக்கிச் செல்வதாகவும் அறியப்படுகிறது.
# வைரங்கோடு திருவிழா

**வைரங்கோடு திருவிழா** அல்லது **வைரன்கோடு தீயாட்டு உற்சவம்**, மலப்புரம் மாவட்டத்தில் திருநாவாயாவிற்கு அருகில் உள்ள வைரங்கோடு பகவதி கோயிலில் கொண்டாடப்படும் கேரளாவின் மிகவும் பிரபலமான வருடாந்திர திருவிழாவாகும். வைரங்கோடு பகவதி கோயிலும் வட கேரளாவில் உள்ள பழமையான பத்ரகாளி கோயில்களில் ஒன்றாகும்.
# வைரங்கோடு திருவிழா

## வரலாறு.

வைரங்கோடு பகவதி கோயில் சுமார் 1500 ஆண்டுகளுக்கு முன்பு ஆழ்வாஞ்சேரி தம்பிரக்கால் கட்டப்பட்டது, இங்குள்ள அம்மன் கொடுங்கல்லூர் பகவதியின் சகோதரி என்று நம்பப்படுகிறது.[8][9] கோயிலின் பக்தர்களான ஆழ்வாஞ்சேரி தம்பிரகள் கோயிலுக்கு வரும்போது அம்மன் எழுந்து கும்பிடுவதால் ஆழ்வாஞ்சேரி தம்பிரகள் வைரங்கோடு கோயிலுக்குள் நுழைவதில்லை என்பது ஐதீகம். கோவில் விவகாரங்களுக்கான பொறுப்பு தாம்ப்ராக்களால் நியமிக்கப்பட்ட கோயிமாவிடம் உள்ளது. கோயில் திருவிழாவின் தொடக்கமான 'மரம்முறி' தம்பிரக்காள் கோயிமாவின் அனுமதியுடன்தான் நடைபெறுகிறது. கோயிமா பின்னர் கோயில் திருவிழா தொடர்பான அனைத்து விழாக்களையும் மேற்பார்வையிடுகிறார் மற்றும் திருவிழாவின் நிறைவு விழாவின் ஒரு பகுதியாக அறிவாலயத்தை நடத்துகிறார்.
# வைரங்கோடு திருவிழா

## கலாச்சார தாக்கங்கள்

மலையாள மாதமான கும்பத்தில் (பிப்ரவரி) வருடாந்திர தீயத்துல்சவம் அல்லது வைரங்கோடு வேளா கொண்டாடப்படுகிறது. கும்பம் மாதத்தின் முதல் ஞாயிற்றுக்கிழமையன்று, மரமுறி சடங்குடன் தொடங்கும் திருவிழா, கனலாட்டம் சடங்கின் நெருப்பை தயாரிப்பதற்காக மரங்களுக்கு பலா மரத்தை வெட்டுகிறது. மூன்றாம் நாள் நடைபெறும் செரிய தீயாட்டு, 6ம் நாள் கொண்டாட்டம் வலிய தீயாட்டு என அழைக்கப்படுகிறது. இந்த இரண்டு நாட்களிலும், பூதன், திரா, கட்டாளன், புலிகலி போன்ற பல்வேறு நாட்டுப்புறக் கலை வடிவங்கள் அருகிலுள்ள கிராமங்கள் மற்றும் இடங்களிலிருந்து ஊர்வலம் செல்வது முக்கிய ஈர்ப்பாகும். எருத்த காலா, அலங்கரிக்கப்பட்ட காளைகளின் உருவங்கள் திருவிழாவின் மற்றொரு சிறப்பம்சமாகும். நிறைவு நாளான நேற்று நள்ளிரவில் கனலாட்டம், பக்தர்கள் தீ மிதிக்கும் நிகழ்ச்சி நடைபெறும்.  
கோயில் பாரம்பரியமாக வாழைப்பழம், தேங்காய் இலைகள், பூக்கள், இலைகள், பாரம்பரிய விளக்குகள் மற்றும் விளக்குகளால் அலங்கரிக்கப்பட்டுள்ளது. இந்த தியேட்டர் பார்வையாளர்களுக்கு மறக்கமுடியாத அனுபவத்தை வழங்கும், கேரளாவின் கிராமப்புற கிராம கோயில் திருவிழாக்களின் அழகை கிராமப்புற மக்களின் உணர்வுகளின் கண்ணோட்டத்துடன் காட்சிப்படுத்துகிறது.  
- மராம் முரி
- கனலாட்டம்
- பூத்தன்
- தேரா.
- கட்டலான்
- புலிக்காலி
- வைராங்கோடு பகவதி கோயில்
- வைரன்கோடு
- அழ்வாஞ்சேரி தம்ப்ரக்கல்
# மிதவை ஈக்கள்

**மலர் ஈக்கள்** அல்லது **சிர்ஃபிட் ஈக்கள்** என்றும் அழைக்கப்படும் **மிதவை** ஈக்கள், **சிர்பிடே** என்ற பூச்சி குடும்பத்தை உருவாக்குகின்றன. அவர்களின் பொதுவான பெயர் குறிப்பிடுவது போல, அவை பெரும்பாலும் மலர்களின் மீது வட்டமிடுவது அல்லது மலர்த் தேன் குடிப்பது போன்றவற்றைக் காணலாம்; பல இனங்களில் வளர்ந்த பூச்சிகள் மலரின் மது மற்றும் மகரந்தத்தை உண்கின்றன, அதே நேரத்தில் லார்வாக்கள் ( புழுக்கள் ) பலவகையான உணவுகளை உண்ணும். சில இனங்களில், லார்வாக்கள் மட்கு ஊட்ட உயிரிகள் ஆக இருக்கும் (சப்ரோட்ரோப்கள்) ஆகும், அவை மண்ணில் அல்லது குளங்கள் மற்றும் நீரோடைகளில் அழுகும் தாவர மற்றும் விலங்கு பொருட்களை சாப்பிடுகின்றன. மற்றும் சில இனங்களில், லார்வாக்கள் பூச்சி உண்ணிகள் ஆக அசுவுணி எனப்படும் செடிப்பேன்கள் (அஃபிட்ஸ்) , இலைப்பேன்கலள் த்ரிப்ஸ் மற்றும் பிற தாவர-உறிஞ்சி பூச்சிகளை உண்டு வாழும்.  
அஃபிட்ஸ் எனப்படும் அசுவணி போன்ற பூச்சிகள் பயிர் கொல்லி பூச்சியாகக் கருதப்படுகின்றன, எனவே சில மிதவை ஈக்களின் அசுவினி-உண்ணும் லார்வாக்கள் பொருளாதார ரீதியாக (அத்துடன் சுற்றுச்சூழல் ரீதியாக) முக்கியமான வேட்டையாடும் மற்றும் உயிரியல் கட்டுப்பாட்டில் பயன்படுத்தக்கூடிய சாத்தியமான முகவர்களாகவும் செயல்படுகின்றன, அதே நேரத்தில் முதிர்ந்த பூச்சிகள் மகரந்தச் சேர்க்கையாளர்களாக இருக்கின்றன.  
200 வகைகளில் சுமார் 6,000 இனங்கள் விவரிக்கப்பட்டுள்ளன. மிதவை ஈக்கள் உலகம் முழுவதும் பொதுவானவை மற்றும் அண்டார்டிகாவைத் தவிர அனைத்து கண்டங்களிலும் காணப்படுகின்றன. மிதவை ஈக்கள் பெரும்பாலான பாலூட்டிகளுக்கு பாதிப்பில்லாதவை, இருப்பினும் பல இனங்கள் கொட்டும் குளவிகள் மற்றும் தேனீக்களின் போலிகளாக இருக்கின்றன, இது வேட்டையாடுபவர்களைத் தடுக்க உதவும் ஒரு போலிமை ஆகும்.  
மிதவை ஈக்களின் மிதக்கும் அல்லது வட்டமிடும் நடத்தை தேன்சிட்டு பறவைகளைப் போல இருக்காது ஏனெனில் அவை காற்றில் மிதந்து கொண்டு தங்கள் உணவை உண்பதில்லை. பொதுவாக இப்பூச்சிகள் வட்டமிடுவது உணவு ஆதாரத்தைக் கண்டுபிடிப்பதற்கான ஒரு வழிமுறையாக இருக்கலாம் மேலும், ஆண் மிதவை பூச்சிகள் பெரும்பாலும் பெண்களைத் தேடுவதற்காக தங்கள் எல்லைக்குள் செய்யும் ஒரு காட்சியமைவு ஆகும். அதே நேரத்தில் பெண் மிதவை பூச்சிகளுக்கு இந்த வட்டமிடுதல் அண்டவிடுப்பின் தளங்களை ஆய்வு செய்ய உதவுகிறது.
# மிதவை ஈக்கள்

## விளக்கம்

மிதவை ஈக்களின் அளவு இனத்தைப் பொறுத்து மாறுபடும்.. இந்த நிறம் காரணமாக, அவை குளவிகள் அல்லது தேனீக்கள் என்று பூச்சி உண்ணும் பறவைகளாலும் மனிதர்களாலும் தவறாகக் கருதப்படுகின்றன; இவைகள் பற்றேசியன் அனுகரணம் (படேசியன் மிமிக்ரியை போலிக்குரல்) வெளிப்படுத்துகிறது. இருப்பினும், மிதவை ஈக்கள் மனிதர்களுக்கு பாதிப்பில்லாதவை. மிதவை ஈக்கள் அவற்றின் நான்காவது நீளமான சிறகு நரம்புக்கு இணையாக அமைந்துள்ள ஒரு போலி நரம்பு மூலம் மற்ற ஈக்களிலிருந்து வேறுபடுகின்றன. பெரிய ஈக்கள் முக்கியமாக மலர் மது மற்றும் மகரந்தத்தை உண்கின்றன. பல இனங்கள் பூக்களைச் சுற்றி வட்டமிடுகின்றன, அவற்றின் பொதுவான பெயரான மிதக்கும் பூச்சி என்பதற்கு பொருத்தமாக உள்ளது.
# உரூத் ஆல்பெரின்-கடாரி

**உரூத் ஆல்பெரின்-கடாரி** ( *Ruth Halperin-Kaddari* ) ( பிறப்பு 15 மே 1966 ) ஓர் இஸ்ரேலிய சட்ட அறிஞரும் மற்றும் சர்வதேச பெண்களின் உரிமைகள் வழக்கறிஞரும் ஆவார். குடும்பச் சட்டம், பெண்ணியச் சட்டக் கோட்பாடு, சர்வதேச சட்டத்தில் பெண்களின் உரிமைகள் மற்றும் சமயம் மற்றும் பெண்கள் ஆகியவற்றில் பணியாற்றியதற்காக அறியப்பட்டவர். 2006 முதல் 2018 வரை பெண்களுக்கு எதிரான அனைத்து பாகுபாடுகளையும் ஒழிப்பதற்கான ஐக்கிய நாடுகள் அவையின் குழு உறுப்பினராக இருந்தார். மேலும் பல காலகட்டங்களில் குழுவின் துணைத் தலைவராகவும் இருந்தார். பார்-இலன் பல்கலைக்கழகத்தில் சட்டப் பேராசிரியராகவும், பெண்களின் நிலையை மேம்படுத்துவதற்கான உரூத் மற்றும் இமானுவேல் ராக்மேன் மையத்தின் நிறுவன கல்வி இயக்குநராகவும் உள்ளார். இவர் பெண்கள், அரசு மற்றும் மதம் என்ற கருப்பொருளில் சர்வதேச கல்வி ஒத்துழைப்புகளில் ஈடுபட்டுள்ளார். மேலும் இஸ்ரேலிய குடும்பச் சட்டத்தில் நிபுணராக சர்வதேச வழக்குகளில் வாதாடுகிறார்.  
2007 ஆம் ஆண்டில் சர்வதேச பெண்கள் உரிமைகள் குறித்த இவரது பணிக்காக அமெரிக்க வெளியுறவுச் செயலாளரின் சர்வதேச வீரதீர பெண்கள் விருது பெற்ற முதல் நபர்களில் இவரும் ஒருவர். 2018 ஆம் ஆண்டில் பாலின சமத்துவக் கொள்கையில் உலகின் மிகவும் செல்வாக்கு மிக்க நூறு நபர்களில் ஒருவராக இவர் தரவரிசைப்படுத்தப்பட்டார்.
# உரூத் ஆல்பெரின்-கடாரி

## தொழில் வாழ்க்கை

ஆல்பெரின்-கடாரி, பார்-இலான் பல்கலைக்கழகத்தின் தலைவராக இருந்த புகழ்பெற்ற மொழியியலாளரும் பண்டைய செமித்திய மொழிகளில் நிபுணருமான மெனாச்செம் சிவி கடாரியின் மகளாவார்.  
இவர் பார்-இலான் பல்கலைக்கழகத்தில் 1989இல் இளங்கலைச் சட்டம் பயின்றார். அமெரிக்காவில் உள்ள யேல் சட்டப் பள்ளியில் 1990 இல் முதுகலை பட்டமும், 1993 இல் ஆராய்ச்சி முனைவர் பட்டமும் பயின்றார். ஆல்பெரின் பார்-இலான் பல்கலைக்கழகத்தில் சட்டப் பேராசிரியராக உள்ளார். 2001 ஆம் ஆண்டில் உரூத் மற்றும் இமானுவேல் ராக்மேன் பெண்களின் நிலை முன்னேற்றத்திற்கான மையத்தை நிறுவினார். இது பாலின நீதியை மேம்படுத்தும் ஒரு சமூக-சட்ட மையமாகும். மேலும் அது நிறுவப்பட்டதிலிருந்து இவர் மையத்தின் கல்வி இயக்குநராகப் பணியாற்றினார்.
# உரூத் ஆல்பெரின்-கடாரி

## தொழில் வாழ்க்கை

### ஐக்கிய நாடுகள் அவையின் பங்கு

2006 ஆம் ஆண்டில் பெண்களுக்கு எதிரான பாகுபாட்டை ஒழிப்பதற்கான ஐக்கிய நாடுகள் அவையின் குழுவில் நான்கு ஆண்டு காலத்திற்கு தேர்ந்தெடுக்கப்பட்டார். மேலும் 2009 முதல் 2010 வரை குழுவின் துணைத் தலைவராக இருந்தார். இவர் தேர்ந்தெடுக்கப்பட்ட நேரத்தில் குழுவின் இளைய உறுப்பினராக இருந்தார். 2010 ஆம் ஆண்டில் குழுவில் தனது இரண்டாவது பதவிக்காலத்திற்கும், 2014 ஆம் ஆண்டில் தனது மூன்றாவது பதவிக்காலத்திற்கு மீண்டும் தேர்ந்தெடுக்கப்பட்டார். மீண்டும் 2017 இல் குழுவின் துணைத் தலைவராக தேர்ந்தெடுக்கப்பட்டார். இந்தக் குழுவில் முன்னாள் பிரெஞ்சு பாலின சமத்துவ அமைச்சர் நிக்கோல் அமலின் மற்றும் பாலியல் வன்முறை தொடர்பான ஐ. நா. சிறப்பு பிரதிநிதி மற்றும் ஐ. நா துணை பொதுச்செயலாளர் பிரமிளா பாட்டென் ஆகியோருடன் ஒரு தசாப்தத்திற்கும் மேலாக பணியாற்றினார்.
# வித்யகௌரி அட்கர்

**வித்யகௌரி அட்கர்** (*Vidyagauri Adkar*) என்பவர் இந்தியாவின் ஜெய்ப்பூர் கரானாவினைச் பிரதிநிதித்துவப்படுத்தும் கதக் நடன நிபுணர் ஆவார். கஜுராஹோ நடன விழா, திருவனந்தபுரத்தில் சிலங்கா நடன விழா, நடன மற்றும் இசை விழா, தில்லி உள்ளிட்ட பல இசை விழாக்களில் இவர் கலந்துள்ளார்.
# வித்யகௌரி அட்கர்

## வாழ்க்கை

அட்கர் தனது பள்ளி மற்றும் கல்லூரிக் கல்வியின் போது போரிவலி, மும்பை மற்றும் புனே ஆகிய இடங்களில் தனது நடனப் பயிற்சியைத் தொடங்கினார். இவர் உயர்கல்விக்காக தில்லிக்குச் சென்றார். இதன் பின்னர் இந்தியாவின் பல பகுதிகளிலும் தென்னாப்பிரிக்காவிலும் இசை நிகழ்ச்சிகளை நிகழ்த்தியுள்ளார்.
# வித்யகௌரி அட்கர்

## இசை விழாக்கள்

- கஜுராஹோ நடன விழா, கஜுராஹோ
- கதக் பிரபா-தென்னாப்பிரிக்கா இந்தியத் திருவிழா, தென்னாப்பிரிக்கா
- 2012 கதக் மகோத்சவா, தில்லி
- உலக நடன நாள், புது தில்லி
-
# மார்கோட் வால்ஸ்ட்ரோம்

**மார்கோட் எலிசபெத் வால்ஸ்ட்ரோம்** ( *Margot Elisabeth Wallström*) ( பிறப்பு செப்டம்பர் 28,1954 ) சுவீடன் சமூக ஜனநாயகக் கட்சியைச் சேர்ந்த அரசியல்வாதி ஆவார். இவர் சுவீடனின் துணைப் பிரதமராகவும், 2014 முதல் 2019 வரை வெளியுறவு அமைச்சராகவும், 2016 முதல் 2019 வரை நோர்டிக் ஒத்துழைப்புக்கான அமைச்சராகவும் பணியாற்றினார்.  
மார்கோட் வோல்ஸ்ட்ரோம், முன்னர் 2010 முதல் 2012 வரை பாலியல் வன்முறை தொடர்பான முதல் ஐக்கிய நாடுகளின் சிறப்பு பிரதிநிதியாகவும், ஐரோப்பிய ஆணையத்தின் துணைத் தலைவராகவும், 2004 முதல் 2010 வரை நிறுவன உறவுகள் மற்றும் தகவல் தொடர்பு மூலோபாயத்திற்கான ஐரோப்பிய ஆணையராகவும், 1999 முதல் 2004 வரை சுற்றுச்சூழல் ஆணையராகவும், 1988 முதல் 1991 வரை நுகர்வோர் விவகார அமைச்சர் மற்றும் 1982 முதல் 1999 வரை வார்ம்லாந்திற்கான சட்டமன்ற உறுப்பினராகவும் பணியாற்றினார்.
# மார்கோட் வால்ஸ்ட்ரோம்

## ஆரம்பகால வாழ்க்கை மற்றும் தொழில்

இசுகெலப்டா என்ற இடத்தில் பிறந்த வால்ஸ்ட்ரோம், உயர்நிலைப் பள்ளி வரை மட்டுமே பயின்றுள்ளார். 1973 ஆம் ஆண்டில், கார்ல்ஸ்டாட்டில் உள்ள ஆல்ஃபா சேமிப்பு வங்கியில் எழுத்தராக தனது வாழ்க்கையைத் தொடங்கினார். அங்கு இவர் 1977 முதல் 1979 வரை பணிபுரிந்தார். மேலும் 1986 முதல் 1987 வரை சிலகாலம் கணக்காளராக பணியாற்றினார். வால்ஸ்ட்ராம் 1993 முதல் 1994 வரை சுவீடனில் உள்ள வார்ம்லேண்டில் உள்ள பிராந்திய தொலைக்காட்சி நிறுவன வலையமைப்பின் தலைமை நிர்வாக அதிகாரியாக இருந்தார். இவர் ஐரோப்பிய ஒன்றிய ஆணையராக நியமனம் பெறுவதற்கு முன்பு, இலங்கையின் கொழும்பிலுள்ள *வேர்ல்ட்வியூ குளோபல் மீடியா*வின் நிர்வாக துணைத் தலைவராக இருந்தார்.
# மார்கோட் வால்ஸ்ட்ரோம்

## அரசியல் வாழ்க்கை

சுவீடன் நாடாளுமன்றம், சுவீடன் அரசாங்கம் மற்றும் ஐரோப்பிய ஆணையம் ஆகிய சுவீடன் அரசியலில் வால்ஸ்ட்ரோம் நீண்ட காலம் பணியாற்றியுள்ளார். தனது 25 வயதில் நாடாளுமன்றத்திற்குத் தேர்ந்தெடுக்கப்பட்டார். 1999 முதல் 2004 வரை சுற்றுச்சூழல் ஆணையராகவும், சுவீடன் அரசாங்கத்தில் 1988 முதல் 1991 வரை நுகர்வோர் விவகாரங்கள், பெண்கள் மற்றும் இளைஞர் அமைச்சராகவும், 1994 முதல் 1996 வரை கலாச்சார அமைச்சராகவும், 1996 முதல் 1998 வரை சமூக விவகார அமைச்சராகவும் இருந்தார்.  
இவர் பதவியில் இருந்த காலத்தில், ஐரோப்பிய ஆணையத்தின் இரசாயனங்களின் பதிவு, மதிப்பீடு, அங்கீகாரம் மற்றும் கட்டுப்பாடு ஆரம்ப திட்டத்தை முன்வைத்தார். இதற்கு முன்பு இரசாயன உற்பத்தியாளர்கள் தங்கள் தயாரிப்புகளைப் பயன்படுத்துவதற்கு முன்பு அவற்றைப் பரிசோதித்து ஐரோப்பிய இரசாயன நிறுவனத்தில் பதிவு செய்ய வேண்டும். அமெரிக்க பன்னாட்டு வேளாண்மை உயிர் தொழில்நுட்ப, விதை மற்றும் வேளாண் வேதியியல் நிறுவனமான மொன்சன்ரொவில் உருவாக்கப்பட்ட என்கே603 மக்காச்சோளம் கடுமையாகப் பரிசோதிக்கப்பட்டதாகவும், "எந்தவொரு வழக்கமான மக்காச்சோளத்தையும் போல பாதுகாப்பானது" எனவும் வாதிட்டது. பின்னர் 2004 ஆம் ஆண்டில், ஆறு வருட கால அவகாசத்திற்குப் பிறகு கால்நடைத் தீவனத்திற்காக அமெரிக்காவில் இருந்து மரபணு மாற்றப்பட்ட சோளத்தை இறக்குமதி செய்ய ஒப்புதல் அளித்தார்.
# சைனாப் பாங்குரா

**காஜா சைனப் ஹவா பாங்குரா** (*Haja Zainab Hawa Bangura*) (பிறப்பு: 18 டிசம்பர் 1959) மேற்கு ஆபிரிக்க நாடான சியேரா லியோனியைச் சேர்ந்த அரசியல்வாதியும் மற்றும் சமூக ஆர்வலரும் ஆவார். இவர் 2018 முதல் நைரோபியிலுள்ள ஐக்கிய நாடுகள் அவை அலுவலகத்தின் தலைமை இயக்குநராகப் பணியாற்றி வருகிறார். ஐக்கிய நாடுகள் அவையின் பொதுச்செயலாளர் அந்தோனியோ குத்தேரசால் நியமிக்கப்பட்டார். மார்கோட் வால்ஸ்ட்ரோம் என்பவருக்கு அடுத்தபடியாக பாலியல் வன்முறை தொடர்பான இரண்டாவது ஐக்கிய நாடுகளின் சிறப்பு பிரதிநிதியாக 2012 முதல் 2017 வரை ஐக்கிய நாடுகள் அவையின் துணை பொதுச்செயலாளராகப் பணியாற்றினார். 2017 ஆம் ஆண்டில் அவருக்குப் பிறகு பிரமிளா பட்டன் பதவியேற்றார்.  
2007 இல், அனைத்து மக்கள் காங்கிரசு கட்சியின் தலைவர் எர்னஸ்ட் பாய் கொரோமாவின் அரசாங்கத்தில் சியேரா லியோனின் வெளியுறவு அமைச்சரானார். 1996 முதல் 1997 வரை அந்தப் பதவியில் இருந்த செர்லி குபுஜாமாவைத் தொடர்ந்து அந்தப் பதவியில் பணியாற்றும் இரண்டாவது பெண்மணி ஆவார். இவர் 2010 முதல் 2012 வரை சுகாதாரம் மற்றும் சுகாதார அமைச்சராகவும் பணியாற்றினார்.
# சைனாப் பாங்குரா

### ஆரம்பகாலச் செயல்பாடு

சியேரா லியோன் என். பி. ஆர். சி. இராணுவக் உழுவால் ஆளப்பட்ட கடினமான காலகட்டத்தில் பாங்குரா ஒரு சமூக ஆர்வலராக ஆனார். நகர்ப்புற சந்தைப் பெண்களிடையே நனவை வளர்க்கும் முயற்சிகளுடன் இவர் தனது பணியைத் தொடங்கினார். தனது சொந்தத் தாயாரும் ஒரு சந்தைப் பெண் என்பதை தனது ஆதரவாளர்களுக்கு நினைவூட்டினார். 1994 ஆம் ஆண்டில் நாட்டின் முதல் கட்சி சார்பற்ற பெண்கள் உரிமைக் குழுவான ஒழுக்க ரீதியில் அறிவொளி பெற்ற தேசத்திற்காக பெண்கள் அமைப்பை நிறுவினார். நாட்டின் முதல் பாகுபாடு இல்லாத பெண்கள் உரிமைக் குழு. அடுத்த ஆண்டு இவர் நல்ல நிர்வாகத்திற்கான பிரச்சாரம் என்ற அமைப்பை நிறுவினார். பின்னர், இதனை தனது தளமாகப் பயன்படுத்தி, தேசியத் தேர்தல்களை நடத்துவதற்காக பிரச்சாரம் செய்தார். இது இறுதியாக 1996 இல் என். பி. ஆர். சி. இராணுவக் குழுவை அதிகாரத்திலிருந்து விரட்டி, ஜனநாயக அரசாங்கத்தை மீட்டெடுத்தது. இது 25 ஆண்டுகளில் சியேரா லியோனின் முதல் ஜனநாயகத் தேர்தலாகும். மேலும் சியேரா லியோனியின் ஊடகங்களும் பொது மக்களும் இந்த வெற்றிக்கு இவரது முயற்சிகளே பெரும்பாலும் காரணம் என்று கூறின.  
சியேரா லியோனின் உள்நாட்டுப் போரின் போது புரட்சிகர ஐக்கிய முன்னணி பொதுமக்கள் மீது நடத்தப்பட்ட அட்டூழியங்களை பாங்குரா வலுவாக எதிர்த்தார். இதன் காரணமாக அக்குழுவால் பல முறை தாக்கப்பட்டார். அதிபர் அகமத் தேஜன் கபாவின் அரசாங்கத்தில் நடந்த ஊழல் மற்றும் அரசாங்க வீரர்களால் பொதுமக்களுக்கு எதிராக செய்யப்பட்ட அட்டூழியங்களுக்கு எதிராகவும் இவர் பேசினார். 1997 இல், சண்டை நாட்டை சூழ்ந்தபோது, பாங்குரா மீன்பிடி படகில் அண்டை நாடான கினிக்குத் தப்பிச் சென்றார்.  
ஒரு பக்தியுள்ள முஸ்லிமாக, பாங்குரா 2009 ஆம் ஆண்டில் அரசியலில் இருந்து ஓய்வு பெற்று சவுதி அரேபியாவின் புனித நகரமான மெக்காவிற்கு ஹஜ் யாத்திரை மேற்கொண்டார்.
# சைனாப் பாங்குரா

## அங்கீகாரம்

ஆப்பிரிக்காவில் ஜனநாயகம் மற்றும் மனித உரிமைகளை மேம்படுத்தியதற்காக பாங்குரா பல சர்வதேச விருதுகளைப் பெற்றுள்ளார். அவற்றில் பின்வருவன அடங்கும்ஃ தலைமைத்துவத்திற்கான ஆப்பிரிக்க சர்வதேச தகுதி விருது (நைஜீரியா, 1999) மனித உரிமைகளுக்கான வழக்கறிஞர்கள் குழுவால் வழங்கப்பட்ட மனித உரிமைகள் விருது (நியூயார்க், 2000) ஏ. பிலிப் ராண்டோல்ஃப் நிறுவனம் (வாசிங்டன், டி. சி, 2006) வழங்கிய பேயர்ட் ரஸ்டின் மனிதாபிமான விருது மற்றும் ஜனநாயகத்திற்கான தேசிய அறக்கட்டளை (வாசிங்டன் டி. சி, 2008) வழங்கிய ஜனநாயக விருது.  
நவம்பர் 2013 இல், விஸ்கான்சின் மேடிசன் ஆப்பிரிக்க ஆய்வுகள் பல்கலைக்கழகத்துடன் இணைந்து சர்வதேச ஆய்வுகள் பிரிவின் திட்டமான 1808 இன்க் நிறுவனத்திடமிருந்து பாங்குரா ஒரு விருதைப் பெற்றார். உலகத் தலைவர்கள், கிளர்ச்சியாளர்கள், போராளிகள், பாதிக்கப்பட்டவர்கள் மற்றும் சமூகங்களை ஈடுபடுத்துவதன் மூலம் உலகெங்கிலும் உள்ள பாலியல் வன்முறையைச் சுற்றியுள்ள பிரச்சினைகள் குறித்து கவனத்தை ஈர்த்ததில் பாங்குராவின் செயல்திறனுக்காக இந்த விருது வழங்கப்பட்டது. இதே ஆண்டில், பிபிசியின் உலகின் சிறந்த 100 பெண்களில் ஒருவராகவும் இவர் அங்கீகரிக்கப்பட்டார்.
# சைனாப் பாங்குரா

## இதனையும் காண்க

- ஐக்கிய நாடுகள் நைரோபி அலுவலகம்
# ஐயோலி கார்னி

**ஐயோலி கார்னி** (*Aïoli garni; grand aïoli*) என்பது பிரான்சு நாட்டு உணவு வகைகளில் ஒன்றாகும். குறிப்பாக புரோவென்சு பகுதியில் இது பாரம்பரிய உணவாகும். 1897 ஆம் ஆண்டு இவ்வுணவு குறித்து 'Jean-Baptiste Reboul' என்பவர் விவரித்துள்ளார். இந்த உணவு வகை அடிப்படையில் ஐயோலியும், உடன் வேகவைத்த காய்கறிகளும், குறிப்பிட்ட மீனும் (cod fish) அடங்கியதாக உள்ளது. சில பேய்க்கணவாய்களும் சேர்த்தே சமைப்பர். இதனுடன் வேகவைத்த கோழி அல்லது மாட்டிறைச்சி சேர்ந்த உணவுக்கு *உயர் ஐயோலி கார்னி*என்று பெயர். இந்த பாரம்பரிய உயர் உணவு கிறித்துவ திருநாள் மாலையிலோ அல்லது வெள்ளிக்கிழமைகளிலோ பரிமாறுவர்.
# பிரமிளா பாட்டென்

**பிரமிளா பாட்டென்** ( *Pramila Patten*) அல்லது நவமணி ரத்னா பாட்டென் ( பிறப்பு 29 ஜூன் 1958) மொரிசியசைச் சேர்ந்த சட்ட அறிஞரும் மற்றும் சர்வதேச பெண்களின் உரிமைகள் வழக்கறிஞரும் ஆவார். குடும்பச் சட்டம், பெண்ணியச் சட்டக் கோட்பாடு, சர்வதேச சட்டத்தில் பெண்களின் உரிமைகள் மற்றும் சமயம் மற்றும் பெண்கள் ஆகியவற்றில் பணியாற்றியதற்காக அறியப்பட்டவர். 2006 முதல் 2018 வரை பெண்களுக்கு எதிரான அனைத்து பாகுபாடுகளையும் ஒழிப்பதற்கான ஐக்கிய நாடுகள் அவையின் குழு துணைத் தலைவராகவும் (2003-2007), ஐக்கிய நாடுகள் சபையின் துணை பொதுச்செயலாளராகவும் பணியாற்றினார். இலரி கிளின்டன் அறிமுகப்படுத்திய பாதுகாப்பு மன்றத் தீர்மானம் 1888 ஆல் இவரது அலுவலகம் நிறுவப்பட்டது. மேலும் இவர் மார்கோட் வால்ஸ்ட்ரோம் மற்றும் சைனாப் பாங்குரா ஆகியோருக்குப் பிறகு பதவியேற்றார்.
# பிரமிளா பாட்டென்

## ஆரம்பகால வாழ்க்கை மற்றும் கல்வி

இலண்டன் பல்கலைக்கழகத்தில் இளங்கலைச் சட்டம் மற்றும் முதுகலைச் சட்டப் படங்களைப் பெற்றார். கேம்பிரிட்சு கிங்ஸ் கல்லூரியில் குற்றவியல் பட்டயச் சான்றிதழ் பெற்றுள்ளார்.